**Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” projekta** **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | 2021. gada 4. februārī Ministru kabinetā tika apstiprināts Veselības ministrijas virzītais “Luksofora princips”, paredzot dažādu Covid-19 izplatību ierobežojošo drošības pasākumu mazināšanu atbilstoši epidemioloģiskajai situācijai. Līdz 2021.gada augustam Latvijā pilnībā vakcinēti 708 tūkstoši jeb 36.9% iedzīvotāju. Papildus, izvērtējot epidemioloģiskās drošības riskus, izstrādāti nozaru drošas darbības protokoli, ļaujot sniegt un saņemt dažādus pakalpojumus “drošajā”, “daļēji drošajā” vai “nedrošajā” regulējumā. Ņemot vērā minēto, tiek veikti grozījumi Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (turpmāk – MK noteikumi Nr.360), lai atļautu atsevišķu sektoru darbību ārpus “luksofora principa”, ievērojot stingras epidemioloģiskās drošības prasības.Noteikumu projekts stāsies spēkā nākamajā dienā pēc to publicēšanas oficiālajā izdevumā "Latvijas Vēstnesis". |
|   |  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikuma projekts “Grozījumi Ministru kabinetu 2020.gada 9.jūnija noteikumu Nr. 360 "Epidemioloģiskās drošības pasākumi Covid-19 infekcijas izplatības ierobežošanai"” (turpmāk – Projekts) sagatavots, ņemot vērā 2021. gada 4. februārī Ministru kabinetā apstiprināto Veselības ministrijas virzīt “Luksofora principu”, kas paredz dažādu Covid-19 izplatību ierobežojošo drošības pasākumu mazināšanu atbilstoši epidemioloģiskajai situācijai, kā arī pieaugošo vakcinācijas aptveri (līdz 2021.gada augustam Latvijā pilnībā vakcinēti 708 tūkstoši jeb 36.9% iedzīvotāju) un izstrādātos nozaru drošas darbības protokolus, ļaujot sniegt un saņemt dažādus pakalpojumus “drošajā”, “daļēji drošajā” vai “nedrošajā” regulējumā.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikuma projekts “Grozījumi Ministru kabinetu 2020.gada 9.jūnija noteikumu Nr. 360 "Epidemioloģiskās drošības pasākumi Covid-19 infekcijas izplatības ierobežošanai"” (turpmāk – Projekts) sagatavots, ņemot vērā 2021. gada 4. februārī Ministru kabinetā apstiprināto Veselības ministrijas virzīt “Luksofora principu”, kas paredz dažādu Covid-19 izplatību ierobežojošo drošības pasākumu mazināšanu atbilstoši epidemioloģiskajai situācijai, kā arī pieaugošo vakcinācijas aptveri (līdz 2021.gada augustam Latvijā pilnībā vakcinēti 708 tūkstoši jeb 36.9% iedzīvotāju) un izstrādātos nozaru drošas darbības protokolus, ļaujot sniegt un saņemt dažādus pakalpojumus “drošajā”, “daļēji drošajā” vai “nedrošajā” regulējumā. 2021. gada 4. februārī Ministru kabinetā apstiprinātais Veselības ministrijas virzītais “Luksofora princips” (turpmāk – Luksofors) paredzēja, ka pie minētā Luksofora “sarkanās gaismas”, tas ir, augsta riska situācijas, kurā 14 dienās reģistrē vairāk kā 100, taču - ne vairāk kā 200 jaunus saslimšanas gadījumus uz 100 000 iedzīvotāju, “izklaides vietas” nestrādā, kā arī nebija iespējami tādi iekštelpu pasākumi kā tirdzniecības izstādes. Ņemot vērā pieaugušo vakcinācijas aptveri, kā arī izstrādātos drošas darbības protokolus – ļaujot gan iekštelpu izklaides un atrakciju vietām, gan tirdzniecības izstādēm darboties iekštelpās, ievērojot stingrus epidemioloģiskās drošības pasākumus, tostarp, - “daļēji drošā” regulējuma nosacījumus, tas ir, pakalpojumus var sniegt un saņemt tikai:- personas, kurām ir sadarbspējīgs vakcinācijas sertifikāts,- personas, kurām ir sadarbspējīgs pārslimošanas sertifikāts,- personas, kurām ir sadarbspējīgs testēšanas sertifikāts,- minētās personas pavadošie bērni, kuri ir jaunāki par 12 gadiem (bez sertifikātiem),tiek atļauta iekštelpu atrakciju un izklaides vietu, kā arī tirdzniecības izstāžu darbība pie Luksofora “sarkanās gaismas”, tas ir, augsta riska situācijā, kurā 14 dienās reģistrē vairāk kā 100, taču - ne vairāk kā 200 jaunus saslimšanas gadījumus uz 100 000 iedzīvotāju.Šobrīd MK noteikumi Nr.360 paredz vairākus sabiedriskās ēdināšanas pakalpojumu sniegšanas regulējumus:* 20.1 punkts regulē sabiedriskās ēdināšanas pakalpojumu sniegšanu ārtelpās, ievērojot personu skaita pie galdiņa ierobežojumus, distance utt.;
* 20. punkts regulē sabiedriskās ēdināšanas pakalpojumu sniegšanu iekštelpās, ievērojot personu skaita pie galdiņa ierobežojumus, distance utt., papildus nosakot, ka iekštelpās sabiedriskās ēdināšanas pakalpojumus atļauts sniegt “daļēji drošajā” regulējumā;
* 20.2 punkts sniedz papildus iespēju sabiedriskās ēdināšanas pakalpojumu sniegšanai tūristu mītnēs, tas ir, vienam viesmīlim apkalpojot vienas mājsaimniecības locekļus vienā telpā.

Papildus, MK noteikumu Nr.360 38.31 punkts regulē visu pakalpojumu sniegšanas atļāvumu “drošajā regulējumā” bez papildus drošības prasībām (netiek attiecinātas distances, mutes un deguna aizsegu lietošanas, personu skaita ierobežojuma un darba laika ierobežojuma prasības).2021.gada maijā tika ieviesta pagaidu norma, atļaujot neievērot sabiedriskās ēdināšanas regulējuma ierobežojumus (personu skaits pie galdiņa, distances u.c.) 2021. gada pasaules čempionāta hokejā vīriešiem dalībnieku ēdināšanā to uzturēšanās vietā, nodrošinot, ka personu grupu plūsmas, kurām nav ikdienas saskares, fiziski nepārklājas. Pēc būtības, ņeot vērā sporta komandu dienas kārtību, organizētību un regulāro savstarpējo komunikāciju, sporta komandu dalībnieki pielīdzināmi vienai mājsaimniecībai. Projekts paredz Pasaules hokeja čempionātam līdzvērtīgu izņēmumu, nosakot, ka uz iekštelpu un ārtelpu sabiedriskās ēdināšanas pakalpojumiem attiecināmie ierobežojumi (personu skaits pie galdiņa, distances u.c.) netiek attiecināti uz sporta komandu dalībnieku ēdināšanu to uzturēšanās vietā, nodrošinot, ka personu grupu plūsmas, kurām nav ikdienas saskares, fiziski nepārklājas. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz sabiedriskās ēdināšanas pakalpojumu sniedzējiem, tirdzniecības izstāžu organizatoriem un apmeklētājiem, iekštelpu izklaides un atrakciju pakalpojumu sniedzējiem un saņēmējem, sporta komandām un tūristu mītnēm. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Nav |

Ministrs J.Vitenbergs

Vīza:

Valsts sekretārs E. Valantis

Dace Butāne, 67013009

Dace.Butane@em.gov.lv